Boteya เป็นร้านอาหารญี่ปุ่นที่ตั้งอยู่บนชั้น 3 ของ Central World ใกล้ทางเข้าอิเซตัน ตัวร้านไม่ใหญ่มาก ตกแต่งร่วมสมัยโทนสีเข้ม ไม่ค่อยให้ความรู้สึกญี่ปุ่น ด้านในของร้านเป็นครัวเปิดที่เราสามารถเห็นเชฟได้ 

เมนูที่ชิมคือ "ข้าวหน้าหมูย่างคารูบิ" ที่เสิร์ฟมาในชามโต ปริมาณข้าวและหมูนั้นเต็มชาม ถ้าเป็นคนกินน้อย สามารถแบ่งได้ 2 คนทีเดียว ตัวข้าวนุ่ม ตัวหมูย่างหอม ชิ้นใหญ่ รสชาติกำลังดี เคียงมาด้วยผักสลัด มีซอสหวานๆ เค็มๆ ราดหน้ามานิดหน่อย

กินหมดชามอิ่มมาก ไม่สามารถชิมอย่างอื่นได้อีก แต่วันนั้นทางร้านใจดี มี chocolate pudding แถมให้ เป็นการตบท้ายมื้อนี้อย่างฟิน